**Ministru kabineta noteikumu projekta “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Noteikumu projekta mērķis ir noteikt autoceļu ikdienas uzturēšanas darbu minimālās prasības un kārtību, kā veicama šo darbu un prasību izpildes kontrole. Noteikumu projektā noteiktas autoceļu uzturēšanas minimālās prasības, noteiktas prasības veikt autoceļu tīkla un tā uzturēšanai nepieciešamā finansējuma izvērtējumu, kā arī paredzēta iespēja noteikt papildu prasības, lai nodrošinātu satiksmes drošību.Noteikumu projekts stāsies spēkā 2021.gada 16.aprīlī, kad sākas ikgadējā autoceļu ikdienas uzturēšanas darbu vasaras sezona. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ceļu satiksmes likuma 6.panta trešā daļa.2. Deklarācijas par Artura Krišjāņa Kariņa vadītā Ministru kabineta iecerēto darbību 90.punkts.3. Ministru kabineta 2020.gada 26.augusta rīkojuma Nr.477 “Par konceptuālo ziņojumu “Par valsts autoceļu ikdienas uzturēšanas tirgus atvēršanu no 2021.gada”” (turpmāk – Rīkojums Nr.477) 3.1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Deklarācijas par Artura Krišjāņa Kariņa vadītā Ministru kabineta iecerēto darbību (turpmāk – Valdības deklarācija) 90.punkts paredz uzdevumu izvērtēt VAS “Latvijas autoceļu uzturētājs” (turpmāk – LAU) darba kvalitāti un iespēju no 2021. gada atvērt tirgu citiem pakalpojuma sniedzējiem, nosakot autoceļu uzturēšanas standartu vasaras un ziemas sezonai.Pamatojoties uz Valdības deklarācijas 90.punktu un no tās izrietošajiem Valdības rīcības plāna uzdevumiem, tika izstrādāts konceptuālais ziņojums “Par valsts autoceļu ikdienas uzturēšanas tirgus atvēršanu no 2021.gada” (turpmāk – Konceptuālais ziņojums) un Rīkojums Nr.477, kura 1.punktā nolemts atbalstīt Konceptuālajā ziņojumā ietverto risinājumu pilnībā atvērt valsts autoceļu ikdienas uzturēšanas tirgu no 2021.gada 1.oktobra un pretendentus valsts autoceļu ikdienas uzturēšanas darbu veikšanai izvēlēties atklātā konkursā Publisko iepirkumu likumā noteiktajā kārtībā. Savukārt Rīkojuma Nr.477 3.1.apakšpunkts noteic, ka, lai īstenotu Rīkojuma Nr.477 1.punktā minēto risinājumu, Satiksmes ministrijai uzdots sagatavot un satiksmes ministram uzdots līdz 2020.gada 1.oktobrim iesniegt noteiktā kārtībā Ministru kabinetā tiesību akta projektu par grozījumiem Ministru kabineta 2010.gada 9.marta noteikumos Nr.224 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” (turpmāk – Noteikumi Nr.224), pārskatot valsts autoceļu ikdienas uzturēšanas prasības.Ar noteikumu projektu tiek noteiktas valsts un pašvaldību autoceļu minimālās ikdienas uzturēšanas prasības un to izpildes kontroles kārtība. Noteikumu projekta 4. punkts paredz, ka, lai nodrošinātu satiksmes drošību, autoceļa pārvaldītājs var noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai veikt citus autoceļu un tā kompleksā ietilpstošu būvju vai sistēmu ikdienas uzturēšanas darbus. Līdz ar to noteikumu projektā, salīdzinot ar Noteikumiem Nr.224, nav ietverta daļa par autoceļu uzturēšanas darbu prasībām, kuru piemērošana turpmāk būs atkarīga no autoceļa pārvaldītāja izvēles un izvērtējuma, ņemot vērā atšķirīgo dažādu valsts un pašvaldību autoceļu stāvokli, satiksmes intensitāti, funkcijas un autoceļu pārvaldītājam pieejamo finansējumu. Augstāku prasību un preventīvu darbību veikšanas iespējamība ļauj, cita starpā, veikt preventīvu darbību veikšanu autoceļu posmos, kur kursē plānveida vai neregulāri sabiedriskā transporta (tajā skaitā skolēnu) pārvadājumi, kā arī autoceļu posmos, kas nodrošina piekļuvi izglītības un ārstniecības iestādēm institūcijām, kaut gan atbilstoši autoceļa ikdienas uzturēšanas klasei šādu darbību veikšanas prasības noteikumu projektā nav noteiktas.Savukārt no regulējuma tiek svītrots darbu veidu uzskaitījums, kas jāveic, lai izpildītās prasības, tādā veidā pieļaujot jaunu un inovatīvu autoceļu uzturēšanas darbu un tehnoloģiju izmantošanu, kā arī atļaujot autoceļu pārvaldītājam izvēlēties, vai noteikt atbilstošāko un vēlamo darbu veidu, ar kādu sasniegt šajos noteikumos noteiktās prasības.Ņemot vērā pēdējo gadu laikapstākļu tendences Latvijā un it īpaši laikapstākļus un temperatūru tendences ziemā, noteikumu projektā tiek precizētas ziemas un vasaras sezonas sākuma un beigu datumi, kas ietekmē autoceļu uzturēšanas darbu un to izpildei nepieciešamo materiālu un tehnikas vienību plānošanu.Noteikumu projektā tiek noteikta prasība autoceļa pārvaldītājam veikt pārvaldāmā autoceļu tīkla un tā uzturēšanai nepieciešamā finansējuma izvērtējumu, tādā veidā nodrošinot, ka ceļa īpašnieks, tostarp Satiksmes ministrija, ir regulāri informēts par aktuālo autoceļu tīkla stāvokli un tā uzturēšanai nepieciešamo finansējumu. Šāda īpašnieka informētība nodrošina, ka autoceļu uzturēšana tiek veikta lietderīgi un nepieciešamajā apjomā. Noteikumu projektā tiek ieviesta arī “E” autoceļu ikdienas uzturēšanas klase, kuru atbilstoši ceļu pārvaldītāja izvērtējumam var noteikt autoceļiem, kuriem segas konstrukcijas nolietošanās dēļ nevar nodrošināt augstākām autoceļa uzturēšanas klasēm atbilstošu prasību izpildi. Autoceļiem ar noteiktu “E” autoceļu ikdienas uzturēšanas klasi autoceļu ikdienas uzturēšanas darbiem nav iespējams nodrošināt būves saglabāšanu un tiem nepieciešama pārbūve vai segas atjaunošana, kas ir būvniecības darbi un jāorganizē būvniecības normatīvajā regulējumā noteiktajā kārtībā. Lai informētu autoceļu lietotājus, par autoceļu vai tā posmu, kuram segas konstrukcijas nolietošanās dēļ noteikta “E” klase, to aprīko ar Ministru kabineta 2015.gada 2.jūnija noteikumos Nr.279 “Ceļu satiksmes noteikumi” paredzētajām ceļa zīmēm, kā piemēram šādu ceļa posmu var apzīmēt ar Ministru kabineta 2015.gada 2.jūnija noteikumos Nr.279 “Ceļu satiksmes noteikumi” noteikto 112.ceļa zīmi “Nelīdzens ceļš” un/vai informatīvo plakātu par braukšanas apstākļiem ceļa posmā.Izvērtējums par autoceļiem, kuriem segas konstrukcijas nolietošanās dēļ nevar nodrošināt augstākām autoceļa uzturēšanas klasēm atbilstošu prasību izpildi, ļaus autoceļa īpašniekam, tostarp Satiksmes ministrijai, regulāri iegūt informāciju par autoceļiem, kuriem nepieciešams veikt segas konstrukcijas atjaunošanas darbus.Noteikumu projektā ir veiktas arī vairākas citas izmaiņas, salīdzinot ar Noteikumiem Nr.224, piemēram, precizētas dažādas definīcijas un pielāgoti prasību apjomi, lai to izpilde un tai nepieciešamie līdzekļi būtu samērīgi.Norādām, ka autoceļu ikdienas uzturēšanas prasības, salīdzinot ar Noteikumos Nr.224 noteiktajām, netiek samazinātas un autoceļu uzturēšana tiks nodrošināta tādā pat apmērā, kā līdz šim. Noteikumu projekts stāsies spēkā 2021.gada 16.aprīlī, kad atbilstoši noteikumu projekta 2.8.apakšpunktam sākas ikgadējā autoceļu ikdienas uzturēšanas darbu vasaras sezona. Šāds stāšanās spēkā termiņš dos pietiekami daudz laika ceļa pārvaldītājiem veikt noteikumu un tajos ietverto prasību analīzi, praksē izvērtēt nepieciešamo papildu prasību noteikšanu autoceļu uzturēšanas darbu veikšanai, kā arī veikt noteikumu projektā pieļautos izvērtējumus, ja autoceļu ikdienas uzturēšanai pieejamais finansējums nav pietiekams vai segas konstrukcija nolietošanās dēļ nevar nodrošināt atbilstošajam autoceļam vai tā posmam noteiktās autoceļu ikdienas uzturēšanas klases prasības.Ņemot vērā, ka grozījumi pārsniedz vairāk nekā pusi no Noteikumu Nr.224 normām, atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktam ir sagatavots jauns noteikumu projekts, atzīstot Noteikumus Nr.224 par spēku zaudējušiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LVC, pašvaldības, autoceļu uzturēšanas darbu veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x    | 0 | x   | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izmaksas noteikumu projekta īstenošanai atkarīgas no katram ceļa pārvaldītājam pieejamā finansējumu un ceļa pārvaldītāja izvēles, vai piemērot minimālās vai augstākas autoceļu uzturēšanas prasības.Valsts autoceļu uzturēšanu plānots īstenot tai plānotā valsts budžeta finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojumu par līdzdalības iespējām tiesību akta izstrādes procesā 2020.gada 2.septembrī tika ievietots Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> un Ministru kabineta tīmekļa vietnē sadaļā “Ministru kabineta diskusiju dokumenti”. |
| 3. | Sabiedrības līdzdalības rezultāti | Iebildumi vai priekšlikumi netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VAS “Latvijas Valsts ceļi”, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo resursu un struktūru ietvaros. |
| 3. | Cita informācija | Noteikumu projekts neietekmē valsts autoceļu uzturēšanas tirgus atvēršanu, bet nosaka valsts un pašvaldību autoceļu ikdienas uzturēšanas prasības un to izpildes kontroles kārtību neatkarīgi no tā, kas ir uzturēšanas darbu veicējs. |

Satiksmes ministrs T. Linkaits

Vīza: valsts sekretāre I.Stepanova